b'\n_START_ARTICLE_\nLansangang N673 (Pilipinas)\n_START_PARAGRAPH_\nAng Lansangang N673 (N673 highway), na tinatawag ding Pambansang Ruta Blg. 673 (National Route 673) o Route 673 ay isang pambansang daang sekundarya sa sistema ng lansangang bayan sa Pilipinas. Isa ito sa ilang mga pambansang daang sekundarya na may dalawang hindi magkalapit na bahagi, ang isa ay dumadaan sa bayan ng Pili, Camarines Sur sa Kabikulan, Luzon, habang ang isa pa ay dumadaan sa lungsod ng Calbayog sa Samar, Kabisayaan.\n_START_SECTION_\nCamarines Sur\n_START_PARAGRAPH_\nSa Pili, ang panlalawigang kabisera nito, nagsisinula ang N673 sa Lansangang Maharlika (N1/Asian Highway 26) bilang hilagang dulo nito at nagtatapos sa Pambansang Lansangan ng Governor Jose Fuentebella (N630) bilang katimugang dulo nito. Kilala ang buong daan bilang Daang Panlihis ng Pili (Pili Diversion Road), na nilalampas ang kabayanan ng Pili kung saang patungo ang Lansangang Maharlika.\n_START_SECTION_\nSamar\n_START_PARAGRAPH_\nSa Lungsod ng Calbayog sa Samar (lalawigan), ini-uugnay ng N673 ang Lansangang Maharlika at kilala ang buong daan bilang Old Calbayog National Route. Sinusundan ng ruta ang mga barangay ng lungsod hanggang sa Barangay Basud, at nililinyahan nito ang runway ng Paliparan ng Calbayog.'